da da da da da en id da da da da en en da da da nl da da da da da da da da da da da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Red Barnet: Juridisk kønsskifte bør være muligt fra skolestart
Debatten om juridisk kønsskifte blandt børn har fyldt meget hen over sommeren.
Mange spørger, om et CPR-nummer virkelig kan være så vigtigt. Det korte svar er: Ja det kan.
Når vi taler juridisk kønsskifte, handler det om at give et barn tilladelse til at skifte det sidste ciffer i CPR-nummeret, så det stemmer overens med den kønsidentitet, barnet har.
For de fleste af os er det sidste ciffer næppe noget, vi tænker over til dagligt. Men for børn og unge med anden kønsidentitet end det biologiske køn, de er født med, kan det betyde alverden.
I bund og grund handler juridisk kønsskifte om anerkendelse. Om retten til at blive set og mødt som den, man er.
Mange har spurgt til Red Barnets standpunkt i debatten. Hvornår vi mener, at børn skal have mulighed for få juridisk kønsskifte. Derfor er det vigtigt for os at gøre helt klart, hvor vi står – både når det gælder med og uden forældres samtykke.
I Red Barnet mener vi, at aldersgrænsen for juridisk kønsskifte skal være 15 år, hvis det skal ske uden forældrenes samtykke. Det er den aldersgrænse, hvor børn på andre områder i lovgivningen også opnår større selvbestemmelse, fordi de typisk har nået en vis modenhed.
Vi anerkender samtidig, at oplevelsen af at have en anden kønsidentitet ofte opstår langt tidligere. Derfor er det vores anbefaling, at juridisk kønsskifte også kan ske fra skolestart, når forældrene involveres og giver samtykke.
Det er altid forældre eller værge, som har ansvaret for, at barnet trives og har de bedst mulige vilkår for at udvikle sin identitet. Herunder kønsidentitet. Så vigtig en eksistentiel beslutning skal ikke alene ligge på et barns skuldre.
Uanset om barnet er over eller under 15 år, er det også vores anbefaling, at et juridisk kønsskifte altid suppleres med børnefaglig rådgivning. Så vi er sikre på, at barnet bliver set og hørt i processen - og så barnets forældre bliver klædt på til at støtte op.
Juridisk kønsskifte løser desværre ikke alle de problemer, som børnene oplever. De vil stadig kunne blive mødt med fordomme.
Sidste år lavede Red Barnet en undersøgelse blandt 915 unge i alderen 13 – 17 år. Knap hver 10. var blevet mobbet online med brug af nedladende homofobisk eller transfobisk sprogbrug. Det er alvorligt.
Vi skal have gjort op med stereotyper og fordomme, så alle børn – uanset deres kønsidentitet – kan vokse op og blive anerkendt som dem, de er.
Senere i august har Red Barnet inviteret LGBT+ organisationerne til møde, og vi ser frem til at drøfte, hvordan vi sammen kan bidrage til at sikre bedre og trygge rammer for de børn og unge, der lige nu møder alt for meget modstand og fordomme.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!